**UČNI SKLOP: MODERNA**

Tema: Josip Murn Aleksandrov, *Kje tihi si mi dom*; *Kmečka pesem*

**Nameni učenja**

Vsebina oz. cilji, ki jih obravnavamo v tem sklopu, so različno zahtevni:

* Z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

– Samostojno preberem obe pesmi Josipa Murna: *Kje tihi si mi dom* in *Kmečka pesem*.

* Pesmi *Kje tihi si mi dom* in *Kmečka pesem* preberem čim bolj doživeto: s posebno govorico ponazorim razpoloženje v obeh pesmih (interpretativno branje).
* Doživljam pesemske slike in se zavedam, kakšen vpliv imajo name (npr. na moje razpoloženje); svoje ugotovitve/vtise tudi utemeljim.
* Svoje razumevanje pesemskih slik pojasnim s svojimi besedami.
* Doživljam ritem pesmi, ga povezujem z besedilno stvarnostjo ter opazujem svoje čustvene odzive na menjavo ritma (npr. prepoznavam menjavanje ritma zaradi sprememb razpoloženja, doživljam razliko med hitrim in počasnim ritmom ipd.); svoje ugotovitve/vtise tudi utemeljim.
* Doživljam zvočnost pesmi (npr. zaznavam ponavljanje posameznih glasov, rimo in pomenska razmerja med rimanimi besedami ipd.) ter jo povezujem s podobami, ki tvorijo besedilno stvarnost; svoje ugotovitve/vtise tudi utemeljim.
* Doživljam likovno podobo pesmi (npr. razlike med verzi (v dolžini) in posebnosti likovne podobe svobodnega verza) ter ugotavljam povezanost likovne podobe s temo/sporočilnostjo pesmi; svoje ugotovitve/vtise tudi utemeljim.
* Prepoznam časovno in čustveno zaznamovane besede/besedne zveze v pesmi, jih razumem in razložim; svoje ugotovitve tudi utemeljim.

– Obnovim vsebino obeh pesmi.

* Razumem razliko med lirsko in epsko pesmijo ter jo pojasnim ob obravnavanima pesmima; svoje ugotovitve tudi utemeljim.
* Bistvene prvine iz pesmi *Kmečka pesem* znam ustrezno uporabiti pri interpretativnih in (po)ustvarjalnih odzivih na sprejeto književno besedilo.
* Povzamem sporočilnost obeh pesmi in jo povežem z njenim slogom.
* Prepoznam snov v obeh pesmih in svoje mnenje utemeljim.

– Določim temo besedila v obeh pesmih.

– Predstavim slogovne značilnosti obeh pesmih in svoje mnenje utemeljim s sklicevanjem na besedili.

– V obeh pesmih najdem pesniška sredstva in jih poimenujem, predstavim njihovo vlogo in presodim njihov učinek v pesmi.

– Vsebinske in slogovne značilnosti pesmi *Kmečka pesem* primerjam s pesmijo Janeza Menarta z naslovom *Kmečka balada*; izpostavim podobnosti in razlike med njima.

– Poznam književnika Josipa Murna Aleksandrova in bistvene značilnosti njegovih del.

– Besedili *Kje tihi si mi dom* in *Kmečka pesem* uvrstim v časovni okvir njunega nastanka in utemeljim svojo izbiro.

– Predstavim temeljne značilnosti literarnozgodovinskega/književnega obdobja (tj. moderne) in predstavnike.

– Razumem in pravilno uporabljam literarnovedne izraze, ki sem jih spoznal/a pri obravnavi obeh pesmi Josipa Murna Aleksandrova.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Reši naloge za ugotavljanje predznanja v i-učbeniku na povezavi <https://eucbeniki.sio.si/slo9/2398/index.html> na str. 437. |
| 2. Samostojno učenje  (poslušanje, branje besedila) | Nato poslušaj/preberi pesem z naslovom *Kje tihi si mi dom* v i-učbeniku na povezavi <https://eucbeniki.sio.si/slo9/2398/index1.html> na str. 438. |
| 3. Samostojno učenje  (razumevanje, razčlenjevanje in vrednotenje posameznih prvin besedila)  4. Samostojno učenje  (uporaba bralnih učnih strategij po reševanju nalog) | Reši vse naloge, ki so povezane s pesmijo, in jih najdeš na povezavah  <https://eucbeniki.sio.si/slo9/2398/index1.html>,  <https://eucbeniki.sio.si/slo9/2398/index2.html> in  <https://eucbeniki.sio.si/slo9/2398/index3.html>  na str. 438—440.  Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih sestavin te snovi (npr. v obliki miselnega vzorca, preglednice, po opornih točkah ipd.).  Pomagaj si z besedilom na povezavi <https://eucbeniki.sio.si/slo9/2398/index4.html> na str. 441.  Nato povzetek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 5. Samostojno učenje  (pisno sporočanje za poglabljanje doživljanja in razumevanja besedila) | 1. Napiši razmišljanje, v katerem primerjaš vsebinske in slogovne značilnosti dveh pesmi: *Murnove Kmečke pesmi* in Menartove *Kmečke balade*. Izpostavi podobnosti in razlike med njima.   Pomagaj si z namigi v 5. nalogi na povezavi  <https://eucbeniki.sio.si/slo9/2398/index6.html> na str. 443.  2. Napiši poustvarjalno besedilo, in sicer lirsko impresionistično pesem, v kateri boš pisal/a o kakšnem svojem spominu/dogodku iz preteklosti in ob tem izrazil svoje razpoloženje/čustva. Podobno kot Murn v pesmi *Kje tihi si mi dom* tudi ti vključi vtise/impresije.  Nato izdelek skeniraj/fotografiraj in ga oddaj v spletno učno okolje, za katerega sta se dogovorila z učiteljem/učiteljico slovenščine. |
| 6. Končno preverjanje znanja | Reši naloge v razdelku Preverjanje znanja. |
| 7. Samovrednotenje in načrtovanje učenja za izboljšanje učnih dosežkov | Po obravnavi učne snovi tega učnega sklopa presodi, kako ti je šlo: reši razdelek Samovrednotenje znanja (semafor).  Po potrebi načrtuj, katero znanje bi rad izboljšal in kako. Tudi ta dokument oddaj v spletno učno okolje, za katerega sta se dogovorila z učiteljem/učiteljico slovenščine. |